als_Latn dik_Latn sag_Latn
(konica.al)- Trajneri i Kombëtares shqiptare, Gianni De Biasi, nuk foli në konferencën e zakonshme për shtyp, por për “Supersport” nga hoteli i qëndrimit, pas humbjes së pësuar në miqësoren ndaj Luksemburgut, akuzoi drejtpërdrejt grupin kuqezi, duke thënë se ka humbur motivimin që pas Europianit. Humbja ndaj Luksemburgut peshon shumë dhe De Biasi nuk di ta shpjegojë arsyen e vërtetë, përveçse mungesës së dëshirës së futbollistëve për të luajtur fort.
“Një humbje që peshon shumë ndaj një skuadre që ka më pak cilësi se ne, por me ndryshimin që ka më shumë dëshirë se ne për të luftuar, për të kërkuar rezultat, karakteristika që ne i kishim për dy vite e gjysmë deri në Europian. Pas Europianit, skuadra nuk gjeti atë dëshirë për të luftuar dhe për të arritur objektivat.
Skuadra është e imja. Skuadra duhet të japë më shumë nga pikëpamja e vullnetit, për të ndihmuar në fushë. Ishim në avantazh, kishim 2-3 raste që në fillim të ndeshjes. Ishte edhe një karton i kuq ndaj Cikalleshit, që gjyqtari tha se është miqësore dhe prandaj nuk e dha. Kur je në avantazh duhet menaxhuar ma mirë situata, kemi bërë disa pakujdesi të tmerrshme, janë gjëra që duhen përmirësuar.
Skuadra më përpara tregoi se kishte cilësi të tjera nga pikëpamja e grintës, përkushtimit dhe ndihmës në fushë për njëri-tjetrin. Këtë skuadër, një trajner që erdhi nga Italia, e bëri të mendonte që ëndrrat ishin të mundura, e bindi që mund të fluturonte, aq sa fluturoi në Europian. Mendoj se sot kjo skuadër duhet të gjejë brenda vetes, jo te dikush këtë motivim, se janë të rritur. E kuptoj që janë disa që nuk luajnë shumë, nuk bëjnë ndeshje. Por brenda grupit duhet gjetur forca në mënyra të ndryshme, duke filluar nga e diela në Izrael” – deklaroi De Biasi.
als_Latn als_Latn als_Latn als_Latn